Riigikogus on Reformierakond olnud esindatud alates 1995. aasta parlamendivalmistest. Vaid napp aastake jõudis erakond eksisteerida, kui valijad andsid esindusõiguse 19 reformierakondalsele. Järgmisesse koosseisu sai erakond 18 rahvasaadiku kohta ning 2003. aasta valimistulemused lubasid Reformierakonna fraktsiooni taas 19 liiget. Tänu mitmete saadikute liitumisele erakonnaga kasvas  reformierakondlaste arv parlamendis X koosseisu ajal lõpuks 23ni. 2007. aasta Riigikogu valimiste võit tõi aga parlamenti 31 Reformierakonna esindajat.    2011. aasta Riigikogu valimistel tegi Reformierakond läbi aegade parima tulemuse, saades 164 255 häält ehk 28,6% häälte kogusummast. See tähendas 2 kohta Riigikogus juurde. 33 Riigikogu saadiku hulka said mitmed tublid uued tulijad - teiste hulgas vandeadvokaat Kaja Kallas, IT-ettevõtja Andrei Korobeinik, endine tippsportlane Jüri Jaanson ja  ettevõtja Valdo Randpere.